google/wiki40b huggingface dataset:
Diplomaatiline auaste

Tingimused

Suursaadiku diplomaatilise auastme võib anda karjääridiplomaadile, kes on töötanud välisteenistuses vanemnõunikuna vähemalt viis aastat. Erandkorras võib atesteerimiskomisjoni ettepanekul anda diplomaatilise auastme neid tingimusi järgimata karjääridiplomaadile, kes on saavutanud silmapaistvaid tulemusi Eesti välisteenistuses või rahvusvahelises institutsioonis.
Diplomaatilise auastme annab eluajaks Vabariigi President, kes võib auastme ka ära võtta, kui diplomaat on kriminaalkorras karistatud. Vabariigi Presidendile teeb diplomaatilise auastme andmise või äravõtmise ettepaneku Vabariigi Valitsus. Sellekohase taotluse esitab Vabariigi Valitsusele välisminister atesteerimiskomisjoni ettepanekul.
Hardini maakond (Kentucky)

Hardini maakond (Hardin County) on maakond USA-s Kentucky osariigis. Geograafilised koordinaadid on 37°70' N, 85°96' W.
Maakonna halduskeskus on Elizabethtown.
Maakonna pindala on 1632 km². Veepindala on 18 km².
Elanike arv oli 2010. aasta rahvaloenduse järgi 105 543. Aastal 2000 oli elanike arv 94 174.

Ajalugu

Hardini maakond moodustati 15. detsembril 1792. aastal Nelsoni maakonna osast. Maakond sai nime kolonel John Hardini järgi.
Lasva valla vapp

Lasva valla vapp on Võru maakonnas asunud endise Eesti haldusüksuse Lasva valla vapp.
Vapp kinnitati 31. oktoobril 1996.

Vapi kirjeldus

Lasva valla vapiks on heraldiline kilp, mis on lainelise kaldjaotusega vasakult poolitatud. Kuldsel ülapoolel sinine rukkilille õis, sinisel alumisel poolel kolme lehe ja kahe tõruga kuldne tammeoks.
Priscilla Mamba

Priscilla Mamba (sündinud 4. jaanuaril 1972) on Svaasimaa kergejõustiklane.
Ta osales 2000. aasta suveolümpiamängudel naiste 5000 meetri jooksus. Samuti on ta osalenud 1991, 1999 ja 2003. aasta kergejõustiku maailmameistrivõistlustel.
N. Žukovski nimeline Õhujõudude Inseneriakadeemia

N. Žukovski nimeline Õhujõudude Inseneriakadeemia (vene Военно-воздушная инженерная академия имени Н. Е. Жуковского) oli Venemaal Moskvas tegutsenud kõrgem sõjaväeline õppeasutus (akadeemia). See oli maailma vanim ja suurim aeronautika haridust andev kõrgkool. Kõik Nõukogude Liidu ja Venemaa Föderatsiooni lendurid-kosmonaudid olid (kuni 2011. aastani) selle kooli lõpetajad. Kool on nimetatud vene teadlase Nikolai Žukovski järgi.
Kool asutati 23. novembril 1920.
Urban Gad

Peter Urban Gad (12. veebruar 1879 Korsør – 26. detsember 1947 Kopenhaagen) oli taani filmirežissöör ja stsenarist.
Urban Gadi isa oli kontradmiral Nicolas Urban Gad (1841–1920) ning ema kirjanik ja seltskonnadaam Emma Gad (1852–1921).
Aastatel 1910 kuni 1927 valmis Urban Gadil 40 filmi. 30 filmi peaosas esines Asta Nielsen, kellega Gad oli abielus aastatel 1912 kuni 1918. 1911. aastal siirdus Gad Saksamaale, kus viibis kuni 1922. aastani ja tegi koostööd produtsent Paul Davidsoniga.
Urban Gadi onu oli Paul Gauguin.
Nõmbra mõis

Nõmbre mõis (saksa keeles Nömbra) oli poolmõis Kose kihelkonnas Harjumaal.
Mõis rajati 1849 Alavere mõisast eraldatud alast.
Konrad von Brasch

Elulugu

Ta sündis Rasina mõisniku Gottlob Siegmund von Braschi (1752−1803) ja tema abikaasa Charlotte Amalie Stockenbergi (suri 1802) vanema pojana. 1813. aastal oli ta Liivimaa õuekohtu assessor. Seejärel oli maakohtunik. 1827. aastal valiti ta Liivimaa Üldkasuliku ja Ökonoomilise Sotsieteedi tegevliikmeks ja aastatel 1829−1835 oli selle president.

Perekond

1807. aastal abiellus ta krahvinna Alexandrine Dückeriga (1786–1846), kellega tal oli neli poega ja kolm tütart.
Tema ema vend Gustav Emmanuel Stockenberg oli eesti vaimulik.

Mõisavaldused

Isalt päris ta Tartu lähedased Ropka ja Räni mõisad. 1819. aastal omandas ta Ahja pandimõisa, mis talle 1821. aastal päriseks kirjutati. Sellest moodustati 1878. aastal fideikomiss, mis jäi tema järeltulijate valdusse kuni võõrandamiseni. 1821. aastal pantis Ripuka, mille ta juba samal aastal päriseks sai; pantis mõisa 1826. aastal ära. 1813−1819 kuulus talle pandivaldusena Kärde ja 1823. aastal mõned päevad ka Varbuse.
Punane elavhõbe (romaan)

Sündmustik

Teose sündmustik toimub 1990. aastate alguse Eesti kriminaalmaailmas, kus jahitakse salapärast metalli "punast elavhõbedat".

Romaani tõlked

Vene keeles (Красная ртуть) ilmus teos Eesti Päevalehe kirjastuselt 2009. aastal Andres Anvelti ja Roosa Anvelti tõlkes.
MeaCulpa

MeaCulpa on eesti lesbide organisatsioon, mille eesmärk on aidata kaasa sőbralikuma ning homotolerantsema ühiskonna loomisele Eestis.
MeaCulpa sai alguse 2000. aastal ühest veebirubriigist. 2001. aastal avati oma domeen. 2003. aastal registreeriti mittetulundusühinguna. Aprillis 2004 oli ühingul 120 registreerunud liiget.
Yeshiva Ülikool

Yeshiva Ülikool on eraülikool New Yorgis.
Ülikool on asutatud aastal 1886.
Enamik tudengeid on juudid. Mittejuutidest tudengeid on rohkem õigusteaduskonnas ja majandusteaduskonnas.
Ülikool pakub õppekavasid, milles on akadeemiline haridus kombineeritud Toora uurimisega.
‘Eua

‘Eua on saar Polüneesias, üks Tonga saartest.
Saare geograafilised koordinaadid on 21° 23′ 15″ S, 174° 56′ 02″ W.
Saare pindala on 87 ruutkilomeetrit. Saar on künklik, kõrgus kuni 312 m. Kuulub Tongale.
Harald Carlos Woldemar Rathlef

Harald Carlos Woldemar Rathlef (ühe eesnimede rööpkuju: Waldemar, 1. märts 1872, Lahmuse vald, Tartumaa – 15. juuli 1944, Königsberg) oli Eesti majandusteadlane ja agronoom.

Elulugu

Harald Carlos Woldemar Rathlef oli baltisakslane.
Lõpetas 1903 TÜ; loodusteaduste doktor (1926, Halle Ülikool). Oli 1904–08 Balti Seemnekasvatuse Ühingu ametnik Tartus ja Riias, 1908–14 Tartu lähedal Nõmmiku sordiaretusjaamas sordiaretaja, 1914–17 Vene armee ohvitserina I maailmasõjas, 1919–25 Halle Põllumajanduskoja ametnik, 1925–35 kirjastustöötaja, 1930–35 kartuliaretaja, 1934–44 Sangerhausenis roosikasvanduse (Zentralstelle für Rosenforschung) direktor ja teaduslik juhendaja, 1942–44 põllumajanduse eriteadlane Riias ja Minskis.

Teadustöö

Uurimisvaldkond: rohumaaviljelus, koleopteroloogia. Aretanud neljatahulise odra sordid "Rathlefi neljatahuline", lipp-pöörisega kaera sordid "Nõmmiku parandatud lipukaer", "Rathlefi valge lühikese teraga ohtetu", "Rathlefi valge pika teraga ohtetu" ja "Rathlefi valge pika teraga ohtega".
Raag (perekonnanimi)

Raag on perekonnanimi.
Üksildane Mägi

Üksildane Mägi ehk Erebor on mägi inglise ulmekirjaniku John Ronald Reuel Tolkieni raamatutes "Kääbik, ehk sinna ja tagasi" ning sarjas "Sõrmuste Isand".
Kolmandal Ajastul asus Üksildane Mägi Rhovanionis lõuna pool Hallmägesid, Sünklaane ja Raudmägede vahel.
1999. aastal asus sinna päkapikkude kuningas Thrain I, kelle ajal kujunes Ereboris välja Mäealune kuningriik. Enam kui seitsme sajandiga muutus päkapikkude kuningriik jõukaks ja võimsaks.
2770. aastal hävitas selle riigi tiivuline tuld purskav lohe Smaug Kuldne, kes ajas päkapikud minema. Smaug elas Ereboris üle kahesaja aasta, tegeledes peamiselt magamisega hiiglasliku varahunniku otsas mäealustes kambrites.
2941. aastal häirisid lohe rahu kääbik Bilbo Paunaste, päkapikk Thorin ja tema kaaskond, ent kui raevunud Smaug lendas kättemaksu ihates välja, ootas teda surm Bard Vibuküti käe läbi. Päkapikud tulid Ereborile tagasi ning kuningas Dáin II taastas Mäealuse kuningriigi jõukuse ja kuulsuse. Sõrmuse Sõja ajal ründasid Sauroni väed Erebori ja piirasid selle sisse. Pärast Võimusõrmuse hävitamist hajusid aga pimeduse jõud ning päkapikud ja nende liitlased, Oru inimesed, lõid puruks Erebori piiranud orkide ja idalaste väed.
Neljandal Ajastul oli Erebor endiselt jõukas ja sõltumatu riik, kuid sidus end tihedalt kuningas Elessari võimu all asuva Arnori ja Gondori Taasühendatud Kuningriigiga.
Gujarat

Haldusjaotus

Gujarat jaguneb 33 ringkonnaks: Ahmedabadi, Amreli, Ānandi, Aravalli, Banaskantha, Bharūchi, Bhāvnagari, Botādi, Chhota Udepuri, Dāhodi, Devbhoomi Dwarka, Gāndhīnagar, Gir Somnathi, Jāmnagari, Jūnāgadhi, Kheda, Kachchhi, Mahisagari, Mehsana, Morbi, Narmada, Navsāri, Panchmahali, Pātani, Porbandari, Rājkoti, Sabarkantha, Surati, Surendranagari, Tapi, The Dangsi, Vadodara ja Valsādi ringkond.
Toomas Tiirats

Toomas Tiirats (sündinud 28. septembril 1964 Suure-Jaanis) on eesti loomaarst ja endine Eesti Loomaarstide Ühingu president.

Elulugu

1982. aastal lõpetas Suure-Jaani Keskkooli ja suundus edasi õppima loomaarstiks Eesti Põllumajanduse Akadeemiasse, mille lõpetas 1987. aastal kiitusega. Pärast lõpetamist asus tööle Lahmuse sohvoosi veterinaararstina ja hiljem peaveterinaararstina, kuid selle töö katkestas sundajateenistus nõukogude armees. 1990. aastal asus elama Tartusse ning hakkas tööle teadurina Eesti Põllumajandusülikooli füsioloogia õppetoolis veiste ainevahetuse uurimise grupis. 1992. aastal alustas sama õppetooli juures doktorantuuri teemal "Kilpnäärme hormoonide roll kõrgetoodanguliste lüpsilehmade ainevahetuses". Akadeemiliselt kuulub korp! Fraternitas Tartuensisesse.
Starobilsk

Starobilsk on linn Ukrainas Luganski oblastis, Starobilski rajooni keskus.
Linnas elab 18 tuhat elanikku (2013).
Starobilskis töötab Luganski Ülikool, mis on sinna üle viidud sõja tõttu Donbassis.
Štše ne vmerla Ukrajinõ

"Štše ne vmerla Ukrajinõ" ("Ще не вмерла України" - "Ukraina ei ole veel surnud") on Ukraina riigihümn.  
Muusika autor on Mõhhailo Verbõtskõi (1863) ja sõnade autor Pavlo Tšubõnskõi (1862).
1917. aastal sai sellest Ukraina Rahvavabariigi hümn ja 1992. aastal iseseisvunud Ukraina hümn.
6. märtsil 2003 muutis Ukraina parlament natuke hümni sõnu.
Dannebrog (laev, 1932)

Nimi

Jahtlaeva nimi tuleneb Taani Kuningriigi lipu nimest Dannebrog, mis tähendab vanataani keeles taanlaste riiet (võimalik, et on pärit friisi keelest ja tähendab punast riiet). Nimi on sama, mis eelmisel kuninglikul laeval, ratasaurikul Dannebrog (laev, 1879).

Ajalugu

Dannebrog käis Taani kuninganna visiidil Tallinnas 1992. aasta suvel ja uuesti 14.–15. juunil 2019, mil laev sildus Lennusadamas. Legendi kohaselt ilmutas maailma vanim siiani kasutusel olev riigilipp end Lindanise all 1219. aastal Lindanise lahingu ajal.
Daniel Eberhard

Daniel Eberhard (? Prillwitz – 5. august 1710 Riia) oli Eesti vaimulik ja Academia Gustavo-Carolina rektor.
Eberhard sündis Prillwitzis (praegu Hohenzieritzi asula osa, Mecklenburgische Seenplatte kreisis, Mecklenburg-Vorpommerni liidumaal. Ta õppis (immatrikuleeriti 25. juulil 1687) Greifswaldi ülikoolis, aga ka Hamburgi, Kieli, Wittenbergi, Leipzigi, Jena, Erfurdi ja Tartu Ülikoolis (immatrikuleeriti 1. detsembril 1690). 27. juunil 1691 sai magistriks Wittenbergi ülikoolis. Aastatel 1692–1694 töötas ta Riias lütseumi konrektorina. Ordineeriti veebruaris 1694 õpetajaks.
Ta oli aastatel 1694–1699 Tartu Jaani koguduse abiõpetaja. Lisaks oli ta kreeka- ja orientaalkeelte professoriks. Aastal 1700 oli ta (Pärnus) Academia Gustavo-Carolina rektoriks. Aastast 1702 oli ta Riia toomkooli inspektoriks ning Riia gümnaasiumi usuteaduse ja heebrea keele professoriks.
DeKalbi maakond (Indiana)

Ajalugu

Maakond moodustati 7. veebruaril 1835.
Arechaŭsk

Ajalugu

Arechaŭsk ilmub ajalooareenile XVII sajandil kui Arechi küla. Algul kuulus küla Sapiehadele, seejärel Potjomkinitele. Aastast 1792 Ljubamirskite valduses. XIX sajandi 30. aastatel ehitati asulasse kirik. Aastal 1910 rajati küla lähedale puidu kuivdestilleerimise tehas ja selle juurde Vydryca töölisasula. Kui tehas aastal 1917 suleti, siis sai töölisasulast tavaline küla. 
Aastast 1924 Valgevene NSV osa. Aastal 1929 rajati elektrijaam ning Vydryca ja Arechi liideti Arechi-Vydryca asulaks. Ametlikult sai asulast alev aastal 1946, siis muudeti ka asula nimi Arechaŭskiks.
Ökoteoloogia

Ökoteoloogia (inglise ecotheology) on konstruktiivse teoloogia vorm, mille huvikeskmes on religiooni ja looduse vahekord, eriti keskkonnaprobleemide vaatenurgast.
Tavaliselt on ökoteoloogia lähtekohaks eeldus, et on olemas seos inimese religioosse/vaimse maailmavaate ja looduse allakäigu vahel. Ta uurib, kuidas vastasmõjuvad omavahel ökoloogilised väärtused, nagu nt jätkusuutlikkus, ja looduse allutamine inimese poolt.
Ökoteoloogia liikumisest on võrsunud arvukalt usulis-keskkonnakaitselisi projekte üle kogu maailma. Kasvav teadlikkus keskkonnakriisist on viinud laialdasele usulisele refleksioonile inimese ja planeedi omavahelise suhte üle. Säärasel refleksioonil on ilmseid pretsedente enamikus usulistes traditsioonides, eeskätt eetika ja kosmoloogia valdkonnas, ning seda võib käsitleda loodusteoloogia allharu või kaasnähuna.
Kristliku ökoteoloogia kohta on kirjutanud jesuiidi preester ja paleontoloog Pierre Teilhard de Chardin ja filosoof Alfred North Whitehead.
Protestantismis on selle tuntud esindajateks John B. Cobb (juunior) ja Jürgen Moltmann, ökofeminismis aga teoloogid Rosemary Radford Ruether, Catherine Keller ja Sallie McFague.
Loomisteoloogia on teine oluline ökoteoloogia avaldumisvorm, mida on arendanud ja populariseerinud endine katoliku preester Matthew Fox. Kristlikule ökoteoloogiale on jätnud jälje ka juudi teoloogid Abraham Joshua Heschel ja Martin Buber, kes on ühtlasi olnud märkimisväärseks inspiratsiooniallikaks juudi ökoteoloogiale.
Hinduistliku ökoteoloogia esindajaks on Vandana Shiva. Liberaalne islamiteoloog Seyyid Hossein Nasr kutsus ühena esimestest üles ümber hindama Lääne suhet loodusesse.
Petăr Lesov

Harrastajana

Ta oli vähemalt kahekordne Bulgaaria meister kärbeskaalus (kuni 51 kg) aastatel 1980 ja 1981. 
Ta võitis kärbeskaalus (kuni 51 kg) 1980. aasta Moskva olümpiamängude poksivõistlustel kuldmedali ja tuli olümpiavõitjaks.
Ta osales kärbeskaalus (kuni 51 kg) 3. maailmameistrivõistlustel (München, 1982), kuid kaotas 1. ringis oma kohtumise ja jäi edasisest medaliheitlusest välja.
Ta võitis kärbeskaalus (kuni 51 kg) kuldmedali ja tuli Euroopa meistriks 24. Euroopa meistrivõistlustel (Tampere, 1981) ja 25. Euroopa meistrivõistlustel (Varna, 1983).

Elukutselisena

Lesov poksis veebruarist 1991 kuni veebruarini 1992 elukutselisena. Ta pidas kokku 5 kohtumist ning võitis 1 kohtumise ja kaotas 5 kohtumist (need kõik nokaudiga).
Ta tuli 1. märtsil 1991 Bulgaaria meistriks sulgkaalus (kuni 126 naela ehk 57,2 kg), kuid ei kaitsenud hiljem enam oma tiitlit.
Erivärviline vilbasnastik

Levila

Nad elavad valdavalt Afganistanis, Aserbaidžaanis, Põhja-Hiinas,Gruusias, Kreekas, Iraagis, Iraanis, Iisraelis, Iisraelis, Jordaanias, Kasahstanis, Liibanonis, Mongoolias, Usbekistanis, Pakistanis, Põhja-Kaukaasias, Süürias, Tadžikistanis, Türkmenistanis, Türgis ja Armeenias.
Armeenias leidub seda liiki Širaki, Armavir, Aragatsotni, Jerevani, Kotajkhi, Ararati, Gegharkhunikhi, Vajotsh Dzori ja Sjunikhi maakonnas.
Tori valla lipp

Tori valla lipp on Eesti haldusüksuse Tori valla lipp.
Lipp on kinnitatud 4. märtsil 1997 (Tori vallavolikogus 26. veebruaril 1996).
Lipu autor on Priit Herodes.

Lipu kirjeldus

Tori valla lipuks on ruudukujuline vapilipp. Kangas on jagatud vertikaalse lainelise joonega kaheks võrdseks osaks. Vardapoolne osa on valge ja lehvipoolne roheline. Kanga keskel on vastandvärvides hobuseraud, kaarega allapoole.
Kandelipu suurus on 105x105 cm

Põhjendus

Lipuvärvid viitavad Tori ajaloolisele kuulumisele Liivimaa koosseisu. Valge on valguse ja vaimsuse sümbol ning märgib ka Tori rahva vaimuerksust läbi aegade. Roheline on maa ja metsa, rahu ning heaolu tähis. Laineline jaotus viitab Pärnu jõele ning sellele, et Tori vald paikneb selle mõlemal kaldal. Hobuseraud viitab valla peamisele eripärale - hobusekasvatusele. Hobuseraud on ka õnne sümbol.
Fircks

Fircks (läti keeles fon Firksi või fon Firkss) oli Eestimaa päritolu Kuramaa aadlisuguvõsa. 
Aadlisuguvõsast on teateid alates 1306, kui mainitakse Taani kuninga vasalli rüütel Gerhard von Ferckis't.
1620 kanti suguvõsa Kuramaa rüütelkonna aadlimatriklisse. 1908 kanti parun Ernst von Fircks Liivimaa rüütelkonna aadlimatriklisse.
Suguvõsale on kuulunud Majori mõis ja Nurmuiža mõis.
Flyleaf

Ansambli ajalugu

Flyleaf on pärit USA Texase osariigist väiksest Temple'i linnast, praegu aga on bändi ametlik kodu Temple'i naaberlinnas Beltonis.
Flyleafi asutajateks saab nimetada Lacey Mosleyt ja James Culpepperit. Hiljem lisandusid bändi kitarristid Jared Hartmann ja Sameel Bhattacharya. Basskitarrist Pat Seals liitus bändiga aastal 2002.
Flyleaf on mänginud koos nii kohali bändide kui ka üle maailma tuntud ansamblitega, näiteks: Riddlin Kids, Bowling for Soup, Fishbone, Breaking Benjamin, Saliva, Trust Company, Staind, 3 Doors Down, Evanescence jpt.
Aastal 2005 salvestas ansambel esimese täispika albumi "Flyleaf".

12. aprillil, 2006, esines Flyleaf esimest korda live'is telekanalis Fuse TV Daily Download. Nad mängisid kahte lugu: "I'm So Sick", mis on olnud seal Top 5'es, ning "All Around Me".
Nende muusika on segu screamolikust ja emotsionaalsest vokaalist ning hardrockilikust instrumentaalist. Bändi eeskujuks on olnud sellised bändid nagu Rage Against The Machine, Incubus, Soundgarden, The Smashing Pumpkins ja Nirvana. Kontserditurneedel on nad käinud näiteks koos bändidega P.O.D., Seether ja Shinedown ning loodavad varsti teha oma tuuri.
Tisler

Tisler ehk mööbelsepp on käsitööline, kes puitu töödeldes valmistab mööblit ja teisi puidust tarbeesemeid.
Jaak Maandi

Jaak Maandi (sündinud 7. augustil 1936 Tallinnas) on Eesti riigiametnik.
Ta on õppinud Stockholmi Eesti Algkoolis ja Södra Latins gymnasium'is. Seejärel õppis ta Stockholmi Ülikoolis ajalugu ja geograafiat. Aastal 1962 kaitses ta magistrikraadi filosoofias. Ta on EÜS Põhjala liige.
Pärast ülikooli lõpetamist töötas ta Rootsi Tarbijateühisuste Keskühisuses (sv:Kooperativa Förbundet), siseministeeriumis ja planeeringute ametis. Aastast 1984 viibis välisabi programmide raames Aafrikas. Aastatel 1989–1992 elas ja töötas Lesothos, juhendades regionaalset planeerimist. Aastast 1992 töötab ta Eestis, esmalt valitsuse nõunikuna, seejärel Riigikantseleis omavalitsuste ja regionaalarengu osakonna juhatajana, lõpuks peadirektori asetäitjana. Aastast 1999 töötas ta alguses Keskkonnaministeeriumi, seejärel Siseministeeriumi planeeringute osakonnas.
Ta on olnud Rootsi Eestlaste Esinduse saadik, Eesti Rahvusnõukogu presiidiumi liige; aastatel 1966–1971 oli ta Eesti Liberaaldemokraatliku Koondise esimees. Ta oli ka üheks metsaülikooli käivitajatest.

Isiklikku

Tema isa Helmut Maandi oli jurist, Vabariigi Valitsuse riigisekretär, vend Mart on suhtekorraldaja. Ta on aastast 1966 abielus Katrin Maandiga; neil on kolm poega ja üks tütar.
Leo Karupää

Leo Karupää (kuni 1935. aastani Leonid Vulff; 22. aprill 1911 Vana-Otepää vald, Tartumaa – 18. august 1995 Stockholm) oli eesti agronoom ja poliitik.
Ta õppis aastail 1931–1936 ja 1940 (lõpetas) Tartu Ülikooli põllumajandusteaduskonnas, Korporatsioon Rotalia vilistlane.
1944. aastal põgenes ta Rootsi, oli Rahvusliku Koostöö Keskuse ja Rootsi Eestlaste Esinduse esimees. 
Urn Leo Karupää põrmuga on maetud Otepää uuele kalmistule.

Isiklikku

Tema isa oli Gustav Wulff-Õis; tütar Mari-Ann Karupää oli (Bonnier grupi) ajakirjanik ja tegeles Rootsis vanurite hooldusõpetusega, praegu on ta Gustav Wulff-Õie Muuseumi kõrval oleva Lõhmuse talu perenaine.
3. sajand eKr

3. sajand ekr ehk III sajand eKr ehk e.m.a. oli kolmas sajand enne kristlikku ajaarvamist, mis algas 1. jaanuaril 300 eKr ja lõppes 31. detsembril 201 eKr.

Kümnendid ja aastad

300. aastad eKr: 300 eKr
290. aastad eKr: 299 eKr, 298 eKr, 297 eKr, 296 eKr, 295 eKr, 294 eKr, 293 eKr, 292 eKr, 291 eKr, 290 eKr
280. aastad eKr: 289 eKr, 288 eKr, 287 eKr, 286 eKr, 285 eKr, 284 eKr, 283 eKr, 282 eKr, 281 eKr, 280 eKr
270. aastad eKr: 279 eKr, 278 eKr, 277 eKr, 276 eKr, 275 eKr, 274 eKr, 273 eKr, 272 eKr, 271 eKr, 270 eKr
260. aastad eKr: 269 eKr, 268 eKr, 267 eKr, 266 eKr, 265 eKr, 264 eKr, 263 eKr, 262 eKr, 261 eKr, 260 eKr
250. aastad eKr: 259 eKr, 258 eKr, 257 eKr, 256 eKr, 255 eKr, 254 eKr, 253 eKr, 252 eKr, 251 eKr, 250 eKr
240. aastad eKr: 249 eKr, 248 eKr, 247 eKr, 246 eKr, 245 eKr, 244 eKr, 243 eKr, 242 eKr, 241 eKr, 240 eKr
230. aastad eKr: 239 eKr, 238 eKr, 237 eKr, 236 eKr, 235 eKr, 234 eKr, 233 eKr, 232 eKr, 231 eKr, 230 eKr
220. aastad eKr: 229 eKr, 228 eKr, 227 eKr, 226 eKr, 225 eKr, 224 eKr, 223 eKr, 222 eKr, 221 eKr, 220 eKr
210. aastad eKr: 219 eKr, 218 eKr, 217 eKr, 216 eKr, 215 eKr, 214 eKr, 213 eKr, 212 eKr, 211 eKr, 210 eKr
200. aastad eKr: 209 eKr, 208 eKr, 207 eKr, 206 eKr, 205 eKr, 204 eKr, 203 eKr, 202 eKr, 201 eKr
Justyna Kowalczyk

Dopinguskandaal

23. jaanuaril 2005 pärast Oberstdorfis peetud Alpimaade Intercontinental Cupi võetud dopinguproov näitas, et Kowalczyk on kasutanud deksametasooni, kortisooni tüüpi ravimit, mis on kantud keelatud ainete nimekirja. Analüüsi tulemused selgusid ligi kaks kuud hiljem. Kowalczyk sai kaheaastase võistluskeelu ja tema vahepealsed tulemused tühistati, sealhulgas Oberstdorfi maailmameistrivõistluste 30 km ühisstardi 4. koht. 
Esialgu pidi võistluskeeld kehtima 23. jaanuarini 2007, kuid juba 2005. aasta suvel otsustas Rahvusvaheline suusaliit FIS vähendada Kowalczyki võistluskeeldu poole võrra, aastale. Võistluskeeld lõppes 23. jaanuaril 2006 ja Kowalczyk sai osaleda juba Torino olümpiamängudel, kus ta võitis 30 km vabatehnika ühisstardisõidus pronksmedali.

Pärast dopinguskandaali

Pärast dopingu tarvitamise eest määratud karistuse kandmist oli Kowalczyk jõudnud maailma tippklassi, kus püsib tänapäevani. Juba esimesel MK-etapil tuli ta 6. ja ülejärgmisel 3. kohale. Maailma karikasarjas oli ta 2008. aastal 3. ja 2009. aastal esimene. 2009. aasta MM-il tuli ta kahekordseks maailmameistriks ja 2010. aasta taliolümpiamängudel võitis ta täiskomplekti medaleid.
2009 valiti Kowalczyk Poola aasta sportlaseks (meeste ja naiste ühises arvestuses).
Göteborgi Eesti Lasteaed "Tilluke"

Göteborgi Eesti Lasteaed "Tilluke" (rootsi keeles Föräldrakooperativet Tilluke) oli Rootsis Göteborgis tegutsenud eesti-rootsi lasteaed.
Lasteaia igapäevakeelteks olid eesti ja rootsi keel. Ühes pererühmas oli 15-17 last ja 3-4 õpetajat.
Lasteaed loodi lastevanemate kooperatiivina 1987. aastal 15 lapsega ning kuni tegutses Göteborgi Eesti Kool, oli lasteaias ka koolilaste pikapäevarühm. 28 tegevusaasta jooksul käis lasteaias 155 last.
Lasteaed paiknes allüürnikuna õigeusu kogudusele kuuluvas kiriku kõrvalhoones. 2015. aastal lõpetas lasteaed laste vähesuse tõttu tegevuse, 1950. aastail ehitatud hoone aga osteti Göteborgi Eesti Majale.
Mihkel Luht

Mihkel Luht (5. jaanuar 1894 Habarovsk – 6. juuni 1971 Stockholm) oli eesti insener.
Ta õppis aastail 1911–1920 (lõpetas) Peterburi teedeinseneride instituudis, Korporatsioon Rotalia ja Eesti Korporatsioonide Liidu asutajaliige. Mihkel Luht töötas 1920–1924 Raudteevalitsuse liiklemis- ja teedeosakonnas, oli seejärel maainsener Järva-, Lääne- ja Valgamaal. Tuntumad ehitised Viljandi Tuletõrje Ühingu maja ja Ellamaa jõujaama hoone.
Urmas Altmeri

Ravivedelikud AU-... ja I-1

Altmeri oli ka raviomadustega toiduhüdrolüsaatide AU, AU-2 ... AU-10 ja I-1 looja. Nende hulgas eriti laialt tuntud AU-8 ja I-1, mille nimetustes tähed AU tähistasid tema perekonna- ja eesnime algustähte, teine oli 'induktori' lühend, number viitas aga sama aine järjekordsele modifikatsioonile.
Esimene laiema leviga modifikatsioon AU-2 leidis kasutajaid juba 1950. aastail, kuid ametliku tootmisloa sai see alles 1976. Sellesama hüdrolüsaadi Desintegraatoris järgmisel aastal (1977) evitatud modifikatsioon AU-8 sai tootmisloa 1979. aasta juuni lõpus. Viimase tootmises kasutati efekti parandamiseks UDA-tehnoloogiat. Peale Nõukogude Liidu eksporditi seda ka Läände.
Hüdrolüsaadi AU-8 tervislikkus leidis kiiresti tunnustust ja tekitas suurt teaduslikku ja praktilist huvi.
Samas põhjustas selle ja muude kõnealuste ravivedelike laialdane menu ja veelgi enam nende tootmisega tegeleva firma enneolematu rikastumine ärritust EKP juhtkonnas ning ärgitas Eesti NSV valitsusvõime alates 1980. aastast kõige populaarsemate biojuuretiste raviomadusi salastama ja järsult piirama AU-8 tootmist Desintegraatoris.
Ametlikult olid AU vastu võitlemise ajendid meditsiinilised. Palju vastuseisu põhjustas muuhulgas kartus, missugune võib olla AU-8 mõju vähkkasvajaile. Autorid Altmeri, Karl Enzmann ning Johannes Hint kinnitasid aga mitmete spetsialistide ja teadusasutuste vaatlustele tuginedes, et vähihaigete inimeste vereanalüüsid on AU-8 tarvitamise korral näidanud paranemist.
Olemuselt sarnanesid Altmere väljatöötatud ravivedelikud hilisemal ajal ülemaailmselt turustatavate biotoodetega, mis sisaldavad inimorganismile kasulikke baktereid, vitamiine ja toitaineid ning on toidulisandina väga laialdaselt hinnatud.